钦定古今图书集成/理学汇编/文学典/第155卷 > 徐师曾文体明辩 > 《箴》
## 钦定古今图书集成/理学汇编/文学典/第155卷 > 徐师曾文体明辩 > 《箴》

按：《说文》云：“箴者，诫也。”盖医者以箴石刺病，故有所讽
刺而救其失者，谓之箴。古有夏、商二箴，见于《尚书大
传解》及《吕氏春秋》，然馀句虽存而全文已缺，独周太
史辛甲《命百官箴》王阙，而《虞人》一篇备载于《左传》，于
是扬雄仿而为之。其后作者相继，而亦用以自箴，故
其品有二：一曰官箴，二曰私箴，大抵皆用韵语以垂
警诫。